|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **СТРУКА (назив):** | | | ЗДРАВСТВО | | | | | | |
| **Занимање (назив):** | | | | ФИЗИОТЕРАПЕУТСКИ ТЕХНИЧАР | | | | | |
| **Предмет (назив):** | | **СТРАНИ ЈЕЗИК (њемачки језик – четврта година учења)** | | | | | | | |
| **Опис (предмета):** | | Општеобразовни предмет | | | | | | | |
| **Модул (наслов):** | | Reisen | | | | | | | |
| Датум: |  | | | | Шифра: |  | | Редни број: | 07 |
| **Сврха** | | | | | | | | | |
| Овај модул има за сврху дати ученицима практичне вјештине комуникације на страном језику на тему путовања:  - читање и слушање са разумијевањем - способност да се разумије главна идеја или  информација из текста,  - способност усменог и писменог изражавања мишљења и ставова на страном језику. | | | | | | | | | |
| **Специјални захтјеви / Предуслови** | | | | | | | | | |
| Основне комуникацијске вјештине на страном језику савладане у претходним модулима. | | | | | | | | | |
| **Циљеви** | | | | | | | | | |
| * Охрабрити ученике да употребљавају страни језик у сврху комуникације. * Развити склоност према учењу страног језика. * Охрабрити ученике за самосталан рад и учење током цијелог живота. * Обогаћивати личну културу упознавањем културних специфичности других народа. * Развијати интересовање за коришћење страног језика у струци. * Развијати позитивну радну етику и способности за тимски рад. * Развијати дух толеранције, хуманизма и основних етичких принципа. * Разумијевање значаја правилне примјене фонетских, морфолошких и синтаксичких знања у језику. * Развијање усмене и писане комуникативне компетенције. * Коришћење савремених технологија у циљу подстицања комуникације. * Развијање комуникацијских вјештина у свакодневним животним ситуацијама. | | | | | | | | | |
| **Јединице** | | | | | | | | | |
| 1. **Medien** 2. **Orientierung** 3. **Reisen und Verkehrsmittel**   **4. Fachthema** | | | | | | | | | |
| **Резултати учења** | | | | | | | **Смјернице за наставнике** | | |
| **Јединица 1**: **Medien**  Усмено и писмено изражавање:  Ученик ће бити способан да:   * именује медије и изрази којим медијима даје предност и које најчешће користи, * изрази одушевљење, разумијевање, неслагање, изнесе приједлоге, * адекватно комуницира путем различитих медија користећи уобичајене језичке изразе, * комуницира са пријатељима путем медија и да при том користи изразе својствене свом узрасту, * путем мејла оствари формалну комуникацију, нпр. са тренером клуба, са наставником у приватној школи језика или музичкој школи, итд. * пореди употребу комуникативних средстава некад и сад.   Читање и слушање са разумијевањем:  Ученик ће бити способан да:   * глобално и селективно разумије текстове познате стручне тематике, * разумије и исправно реагује нa упуте и наредбе на њемачком језику у свакодневној комуникацији, * повезује визуелни и аудио садржај.   **Јединица 2 – Orientierung**  Усмено и писмено изражавање:  Ученик ће бити способан да:   * наведе стране свијета, * наведе удаљеност између двије тачке, * тражи и даје информације, * тражи помоћ при дезоријентацији, * опише пут на одређеној релацији, * познаје саобраћајне знакове и превозна средства, * именује установе, знаменитости и карактеристике града.   Читање и слушање са разумијевањем:  Ученик ће бити способан да:   * глобално и селективно разумије текстове познате стручне тематике, * разумије и исправно реагује нa упуте и наредбе на њемачком језику у свакодневној комуникацији, * повезује визуелни и аудио садржај.   **Јединица 3: Reisen und Verkehrsmittel**  Усмено и писмено изражавање:  Ученик ће бити способан да:   * изражава једноставна питања и молбе у вези са јавним превозом, * резервише и купи карту за јавни превоз, * наведе разлоге за одређено путовање, * организује путовање путем интернета или у туристичкој агенцији, * напише оглас којим тражи превоз и/или сапутника, * изрази утиске са путовања.   Читање и слушање са разумијевањем:  Ученик ће бити способан да:   * глобално и селективно разумије текстове познате стручне тематике, * разумије и исправно реагује нa упуте и наредбе на њемачком језику у свакодневној комуникацији, * повезује визуелни и аудио садржај.   **Јединица 4: Fachthema**  Усмено и писмено изражавање:  Ученик ће бити способан да:   * разговара са пацијентима адекватно примјењујући свакодневне језичке изразе специфичне за струку, * разговара са колегама примјењујући познате стручне термине, * телефонски и/или електронски обавјештава пацијента о заказаном, отказаном или промијењеном термину.   Читање и слушање са разумијевањем:  Ученик ће бити способан да:   * глобално и селективно разумије садржаје стручне литературе, * препознаје значење непознатих стручних термина на основу познатог контекста. | | | | | | | На почетку сваког часа наставник треба да има јасну представу о томе шта ученици треба да знају на крају часа, a што нису знали прије почетка часа. На основу тога наставник треба да испланира час и осмисли активности које ће водити ка остварењу зацртаног циља.  У првом плану треба да стоје активности које развијаjу комуникативне компетенције код ученика.  **Рецептивне вјештине**  *Lesen* и *Hören* имају заједнички циљ, а то је разумијевање неког текста или само одређених информација из тог текста, што подразумијева разне стилове читања, односно слушања (глобално и селективно). Не инсистирати на детаљном разумијевању сваког текста. Сходно томе давати и одговарајуће задатке који ће усмјерити ученике ка циљаном читању/ слушању и развијању појединих стилова читања, односно слушања. Прије обраде новог текста активирати предзнање ученика. При томе користити различите методе: асоциограм (на основу кључне ријечи или слике), постављање хипотеза, кориштење слика, цртежа, графика, наслова, поднаслова из текста.  **Продуктивне вјештине**  Ученике је потребно перманентно оспособљавати да се усмено и писмено изражавају на њемачком језику. Симулирати на часу што реалније свакодневне ситуације у којима ће ученици имати прилику да говоре њемачки језик. У ту сврху користити теме и садржаје из обрађиваних текстова, слике, цртеже, план града, плакате, постере, географске карте и сл. У први план ставити садржај, а не граматичку коректност исказа, уколико грешке не ометају комуникацију.  Створити опуштену атмосферу на часу, ослободити ученике страха од прављења грешака.  Вјештини писања треба дати значајно мјесто у оквиру наставе њемачког језика, али не само писању као средству (рад на граматици, вокабулару и правопису) него и писању као  циљу (продукција властитог текста). Ученицима понудити довољно примјера како би научили  форму различитих врста текстова (писмо – формално и неформално, имејл, смс- порука,  позивница, формулар и сл.).  Циљ рада на вокабулару је непрестано проширивање већ постојећег и коректна примјена нових ријечи у контексту који је ученицима познат.  Приликом објашњавања непознатих ријечи користити разне технике семантизације.  Превођење на матерњи језик треба да буде посљедња могућност. Нове ријечи увјежбавати различитим врстама вјежби и употребљавати гдје год је могуће.  **Граматика**  Рад на граматици треба да буде саставни дио наставе њемачког језика, али никако да  заузима централно мјесто у настави. Граматика не смије да буде сама себи циљ, она треба да буде средство ка циљу и помоћ при правилном изражавању на њемачком језику. Нове граматичке структуре не треба обрађивати изоловано него увијек у познатом контексту. Приликом обраде граматичког градива користити индуктивни поступак који ће ученике навести да из понуђених примјера сами изведу граматичко правило. Такође је неопходно увјежбавати граматичке структуре.  **Вјежбе** треба да буду разноврсне, да се крећу од оних једноставнијих, у којима ће ученици само препознати информације и репродуковати језик, до оних комплекснијих, у којима ће сами произвести говор или текст. Препоручљиво је да се у вјежбама комбинује више језичкихвјештина, било рецептивних, било продуктивних.  У настави користити картице (у боји), слике,  цртеже, постере, креде или маркере у боји, паное на чијој изради могу учествовати и ученици. У наставу уводити и техничка средства, што стимулативно може дјеловати на рад ученика. За увјежбавање неких језичких структура треба користити и игре.  У току наставе потребно је примјењивати разне облике рада као што су: рад у пару, групни рад, индивидуални рад, фронтална настава, пленум. | | |
| **Интеграција** | | | | | | | | | |
| 1. Српски језик 2. Енглески језик 3. Физичко васпитање 4. Стручни предмети | | | | | | | | | |
| **Извори** | | | | | | | | | |
| * уџбеници који су у употреби * часописи, видео и аудио записи, интернет | | | | | | | | | |
| **Оцјењивање** | | | | | | | | | |
|  | | | | | | | | | |